5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 3 της 2 Ιαν. /5 Φεβρ. 1962 (ΦΕΚ  Α' 19) Περί καθορισμού της δυνάμει του άρθρ. 5 του Ν. Δ. 3611/1956 ειδικού φόρου επί βιομηχανοποιουμένου βάμβακος. Λαβόν υπ' όψιν: 1)Το Ν.Δ/μα 3611/1956 «περί ταξινομήσεως βάμβακος και επαυξήσεως των υπέρ αυτού πόρων». 2)Την ανάγκην μειώσεως του κόστους του βάμβακος επί σκοπώ ενισχύσεως των εξαγωγών βαμβακερών προϊόντων κυρίως εις χώρας μετατρεψίμου συναλλάγματος και 3)Σχετικήν εισήγησιν των Υπουργών Εμπορίου και Γεωργίας, αποφασίζει: 1.Ο δυνάμει του άρθρ. 5 του Ν.Δ. 3611/1956 «περί ταξινομήσεως του βάμβακος και επαυξήσεως των υπέρ αυτού πόρων» εισπραττόμενος ειδικός φόρος εξ 60 λεπτών κατ' οκάν βάμβακος βιομηχανοποιουμένου εν τη ημεδαπή και του εισαγομένου εκ του εξωτερικού καθορίζεται από 1ης Ιανουαρίου 1962 και εφεξής εις 26,87 λεπτά κατά χιλιόγραμμον. (Αντί της σελ. 886,03(α)) Σελ. 886,03(β) 206-045 Ταξινόμηση Βάμβακος 16.Ν.δ.5 2.Το ποσόν καθ’ ο ήθελον μειωθή κατ' εφαρμογήν της παρούσης πράξεως αι εκ του ανωτέρω ειδικού φόρου εισπράξεις του Οργανισμού Βάμβακος, αναλαμβάνεται υπ' αυτού εκ πιστώσεως αναγραφομένης κατ' έτος εις τον προϋπολογισμόν του Υπουργείου Γεωργίας. 3.Ανά παν τρίμηνον από της ισχύος της παρούσης η Ένωσις Βιομηχάνων Βαμβακουργών Ελλάδος υποχρεούται να υποβάλλη έκθεσιν εις τον Οργανισμόν Βάμβακος περί των γενομένων εργασιών εξαγωγής κατ' είδος προϊόντων βάμβακος, των χωρών εξαγωγής και του ποσού του εισαχθέντος συναλλάγματος. 4.Η παρούσα, ης η ισχύς άρχεται από 1ης Ιαν. 1962 δημοσιευθήτω δια της Εφημερίδος της Κυβερνήσεως και κυρωθήσεται νομοθετικώς μερίμνη του Υπουργού Εμπορίου. 